אהרון פרנקל

אהרון גובר פרנקל (נולד ב-9 בספטמבר 1957 בבני ברק) הוא מיליארדר, איש עסקים, יזם בינלאומי ופילנתרופ, יליד ישראל, שבסיסו במונקו. מסוף שנות ה-80, פרנקל הוא הבעלים של קבוצת Loyd's, העוסקת בהשקעות בתחום הנדל"ן, התעופה האזרחית, האנרגיה וההיי טק. סגן נשיא הקונגרס היהודי העולמי (WJC) ויושב-ראש הקונגרס היהודי האירו-אסייתי (EAJC). על פי העיתון דה מרקר, הונו האישי של אהרון פרנקל מוערך בכ-4–5 מיליארד דולר.

==ביוגרפיה==

נולד בשנת 1957 למשפחה דתית בבני ברק, הצעיר בין שלושת ילדיהם של פרומה וחיים יוסף פרנקל. התחנך בבני ברק ולמד בישיבות, בהן ישיבת פוניבז'.

נשוי למאיה רות פרנקל ואב לחמישה ילדים. רעייתו, כלכלנית בהשכלתה, כיהנה בעבר כסגנית שר הכלכלה בממשלת קרואטיה, סגנית נשיא חברת הנפט הלאומית, הממונה על ההפרטה במדינה וכחברת דירקטוריון בחברות שונות בקרואטיה.

פרנקל הוא יזם עסקי ומשקיע בינלאומי רב תחומי, חובב ים ושיט, אמנות ועיצוב פנים ובעל אוספי אמנות רבים. הוא דובר שפות רבות ובהן עברית, אנגלית, רוסית, גרמנית, פולנית ויידיש.

==פעילות עסקית==

כבר בראשית שנות ה-20 לחייו התחיל פרנקל את דרכו בעסקים של ייעוץ ויזמות. הראשונה שבהם היא סיוע ליזמות תעשייתית בקיבוצים. בהמשך, החליט להשקיע ברכישת מפעלי מזון. בסוף שנות ה-80 של המאה ה-20 הקים אהרון פרנקל קבוצה בינלאומית הפועלת ומשקיעה בתחומי התעופה האזרחית והחלל, נדל"ן ואנרגיה ברחבי העולם.

הקבוצה הוקמה כחלק ממאמצי הפיתוח של כלכלות מזרח אירופה וברית המועצות לשעבר. מאמצי הפיתוח התרכזו אז בהעברת טכנולוגיה, ציוד, ידע והון מחברות בינלאומיות במערב למדינות המתפתחות ובכך לתרום ולפתח את הכלכלה שלהן. ב-30 השנים האחרונות התבססה קבוצת Loyd's כמובילה בענפי התעופה האזרחית ונדל"ן בשווקים הללו. היקף עסקאות הקבוצה בשנים אלה מוערך בלמעלה מ-35 מיליארד דולר.

===תעופה אזרחית=== 

כנציג במזרח אירופה של התעשיות המובילות במערב בתחום התעופה האזרחית (בואינג, איירבוס וגולפסטרים) ביסס פרנקל את קבוצת Loyd's כראש הגשר להכנסתם של מטוסים מערביים וציוד מתקדם לתעופה האזרחית במדינות הללו ולהעברת טכנולוגיות מתקדמות אליהן.

===נדל"ן=== 

אהרן פרנקל הוא איל נדל"ן המחזיק בנכסים רבים ובמלונות במדינות שונות ברחבי העולם, ומעורב בפיתוח מיזמי נדל"ן בהיקפי ענק. במהלך 2020 פרנקל רכש שליטה בחברת גב – ים, שמעורבת במיזמי נדל"ן בכל שלבי היזמות. ובדצמבר 2021 הוא מכר את אחזקותיו לחברת נכסים ובניין בשווי 3.1 מיליארד שקלים, ובכך הרוויח 1.25 מיליארד שקלים.

==עיטורים ותפקידים==

* עיטור כבוד של הלגיון הצרפתי שהוענק לו על ידי נשיא צרפת ניקולא סרקוזי<ref></ref>
* יו"ר ועידת הנשיא בתקופת כהונתו של שמעון פרס
* עיטור כבוד Chevallier de l’Ordre de Grimaldi שהוענק לו על ידי נסיך מונקו, אלבר השני<ref></ref>
* נשיא ארגון לימוד Limmud FSU<ref></ref>
* קונסול כבוד של רפובליקת קרואטיה בירושלים<ref></ref>
* נשיא הקהילה היהודית במונקו<ref></ref>
* חבר עמית של מוזיאון תל אביב לאמנות
* סגן נשיא הקונגרס היהודי העולמי<ref></ref>
* יו"ר הקונגרס היהודי האירו-אסייתי<ref></ref>
* פרס יקיר קרן היסוד
* חבר הנאמנים של בית התפוצות
* נשיא עמותת "אור למשפחות"
* חבר הנאמנים של אוניברסיטת תל אביב
*נשיא המועצה הבינלאומית של יד שרה

==תרומה לקהילה== 

* קרן היסוד
* מרכז פרס לשלום
* בתי ספר רבים וחינוך יהודי בתפוצות - מדריד, אתונה
* מוזיאון אוקיינוגרפיה (Oceanographic) במונקו
* הקרן של גרייס קלי למלחמה באיידס
* המרכז היהודי במונקו
* בתי החולים תל השומר ואיכילוב
* יד שרה - המרכז לרפואה דחופה ע"ש פרנקל
* הרב פירר - "עזרה למרפא"
* ארגון לימוד F.S.U (לימוד)
* אגודת "יד ביד" ועמותת "אור למשפחות"
*התזמורת הפילהרמונית הישראלית<ref></ref>

בשנות התשעים סייע פרנקל רבות בהבאתם של העולים החדשים מברית המועצות לישראל, תוך שיתוף פעולה הדוק עם הסוכנות היהודית וממשלת ישראל.
פרנקל הוא ראש הקהילה היהודית במונקו ותומך במרכזיים יהודיים רבים ברחבי העולם.

==קישורים חיצוניים==

* [http://www.jpost.com/Magazine/Aviation-high-flyer-443066 Aviation high flyer: The man who flew a million Jews to Israel], ג'רוזלם פוסט, 2, בינואר, 2016.
* 
* 
* 
* 
* 
* אהרון פרנקל, [https://web.archive.org/web/20170701085207/http://2013.presidentconf.org.il/speaker/מר-אהרון-פרנקל-ישראל/ יו"ר כבוד ועידת הנשיא החמישית ].
* אהרון פרנקל, [https://web.archive.org/web/20140829200407/http://www.presidentconf.org.il/uploads/file_1832416112011.pdf יו"ר כבוד ועידת הנשיא השלישית].
* [http://www.jdn.co.il/news/103893 "לראשונה בעולם היהודי: נחנך מקווה טהרה בנסיכות מונקו"], JDN.
* [http://www.worldjewishcongress.org/en/bio/aaron-frenkel אהרן פרנקל] באתר world jewish congress
* [http://www.bhol.co.il/129988/פרנקל-מבני-ברק-מונה-לסגן-נשיא-הקונגרס.html סגן נשיא חדש לקונגרס היהודי העולמי: אהרן פרנקל] באתר בחדרי חרדים, 7 בפברואר 2018

== הערות שוליים ==

קטגוריה:יזמים ישראלים
קטגוריה:יהודים מונגאסקים
קטגוריה:ישראלים שנולדו ב-1957